Diari Oficial de la Generalitat Valenciana


Sumari del DOGV 9535, del 16-02-2023 (2023/1248)

RESOLUCIÓ de 2 de febrer de 2023, de la Subdirecció General de Relacions Laborals, per la qual es disposa el registre i la publicació de l'acord de la comissió paritària del conveni col·lectiu del sector de magatzemistes d'alimentació de les províncies de Castelló i València (codi conveni número 40199471725466).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9535

Data del DOGV
:   16-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1248


Data del document
:   02-02-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 2 de febrer de 2023, de la Subdirecció General de Relacions Laborals, per la qual es disposa el registre i la publicació de l'acord de la comissió paritària del conveni col·lectiu del sector de magatzemistes d'alimentació de les províncies de Castelló i València (codi conveni número 54418621768531). [2023/1248]  
  
Vista l'acta de la comissió paritària del conveni col·lectiu del sector de magatzemistes d'alimentació de les províncies de Castelló i València, subscrit pels representants de la part social i empresarial, i de conformitat amb el que es disposa en l'article 90, apartats 2 i 3, del Reial decret legislatiu 2/2015, de 23 d'octubre, l'article 2.1.a del Reial decret 713/2010, de 28 de maig, sobre registre i depòsit de convenis i acords col·lectius de treball i l'article 4.3 de l'Ordre 37/2010, de 24 de setembre, per la qual es crea el Registre de la Comunitat Valenciana de convenis i acords col·lectius de treball, d'acord amb el que s'estableix en l'article 51.1 de l'Estatut d'Autonomia de la Comunitat Valenciana i el Decret 175/2020, de 30 d'octubre, del Consell pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i l'Ordre 10/2022, de 26 de setembre, per la qual es desenvolupa aquest reglament, aquesta Subdirecció General de Relacions Laborals resol:  
  
  
Primer  
Ordenar-ne la inscripció en el Registre de la Comunitat Valenciana de convenis i acords col·lectius de treball, amb notificació a la comissió negociadora, i depòsit del text de l'acord.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 2 de febrer de 2023.- El subdirector general de Relacions Laborals: Joaquín Vañó Gironés.  
  
  
ACTA DE CONSTITUCIÓ DE LA COMISSIÓ PARITÀRIA DEL CONVENI COL·LECTIU DEL SECTOR DE MAGATZEMISTES D'ALIMENTACIÓ DE LES PROVÍNCIES DE CASTELLÓ I DE VALÈNCIA  
  
  
Assistents  
Representació sindical  
Per FeSMC - UGT-PV  
Esteban Ramos Cano  
  
Per SERVEIS-CCOO  
Salvador Mejias Sahuquillo Representació empresarial  
David Lapuente Giné  
José Manuel Tomás Padilla  
Vicente Bueno Palanca  
Pere Anrubia Gandia  
  
  
A València, a les 17.00 hores del dia quatre de juliol de dos mil vint-i-dos, després de la convocatòria a aquest efecte, es reuneixen en la seu d'UGT a València 46208, carrer de l'Arquitecte Mora, 7-5a, els representants d'una part, de la Federació de Serveis, Mobilitat i Consum d'UGT País Valencià (FeSMC UGT) i Federació de Serveis de CCOO del País Valencià (SERVEIS-CCOO), i d'una altra part la representació del sector de magatzemistes d'alimentació de la Federació Empresarial d'Agroalimentació de la Comunitat Valenciana (FEDACOVA), a fi de procedir a la constitució de la comissió paritària del conveni col·lectiu per a les províncies de Castelló i de València del sector de magatzemistes d'alimentació, subscrit prèviament a la formalització de la present acta.  
En primer lloc, s'acorda donar per constituïda la comissió paritària del conveni amb vigència per als anys 2022 a 2024, i estableixen les parts que la designació dels seus integrants l'efectuarà, d'acord amb el que s'estableix en aquest, cadascuna de les representacions per a cada convocatòria; igualment, es prioritzarà la utilització de mitjans telemàtics en el funcionament de la comissió paritària.  
En segon lloc, i en compliment del que s'estableix en l'article 47.2 del conveni col·lectiu, les parts acorden que la comissió paritària vetlarà pel manteniment del costum vigent en el sector que les empreses acomplisquen les següents normes:  
1. Els treballadors que muiren en actiu en les empreses, els seus drethavents percebran com a indemnització i amb càrrec a les empreses el que a continuació s'indica:  
Amb antiguitat de 6 a 9 anys, una mensualitat.  
Amb antiguitat de 10 a 13 anys, dues mensualitats.  
Amb antiguitat de 14 a 17 anys, tres mensualitats.  
Amb antiguitat de 18 o més anys, quatre mensualitats.  
2. Els treballadors que són baixa en l'empresa, per incapacitat permanent per invalidesa, percebran les següents indemnitzacions:  
Amb antiguitat de 6 a 9 anys, una mensualitat.  
Amb antiguitat de 10 a 13 anys, dues mensualitats. Amb antiguitat de 14 a 17 anys, tres mensualitats.  
Amb antiguitat de 18 o més anys, quatre mensualitats.  
I sense més assumptes a tractar, s'alça la sessió, del contingut de la qual dona compte la present acta que és signada en prova de conformitat, quan són les 17.30 hores del dia indicat.  
  
Per FeSMC - UGT Per CCOO Serveis